කිසිවකුගේ හව්හරණක් නොමැති, දෙනෙත් නොපෙනෙන අන්ධ වයෝවෘද්ධ විවාහක යුවළක් නාගොඩ ප්‍රාදේශීය ලේකම් කොට්ඨාසයේ උඩුගම දකුණ පෞද්ගලික වත්තක ඇති වතු නිවෙසක වාසය කරති.ආරුමුගම් ෂන්මුගම් (73) වෙම්බලි නාගම්මා (63) යන විවාහක දරුවන් නොමැති මේ යුවළ වතු නිවාසවල වෙසෙන අසල්වැසියන්ගේ උදව් උපකාර මත ජීවත්වන බවත් ජීවත්වීමට රජයෙන් ලබාදෙන සමෘද්ධි කාඩ්පත් හෝ වෙනත් මහජන ආධාර මුදලක් ලබා ගැනීමට අවශ්‍ය කටයුතු සිදුකරදෙන ලෙසද ඔව්හු ඉල්ලා සිටිති.උඩුගම දකුණ ප්‍රදේශයේ ඇති මේ පෞද්ගලික වත්තෙහි ද්‍රවිඩ කම්කරු පවුල් විශාල ප්‍රමාණයක් ඇති බවත් ඇස්වල රෝග ඇති, අංශභාගය රෝගවලට ලක්වූ පවුල් රැසක් මෙහි වාසය කරති.මොවුන්ගේ නොදැනුවත්කම හේතුවෙන් රජයෙන් ලැබෙන වරප්‍රසාදවත් ඔවුන්ට ලබා ගැනීමට නොහැකි වී ඇත..